Naˬ bawˬ Phu qhoeˇ phu-ahˇ miˬ choeˬ ma htiˬ ghaˬ jawˇ-eu meh. Aˬ yawꞈ-aˬ, aˬ chawˬ aˇ baˇ jahˇ-eu naˇ qhah phaw uˇ leˇ-awˇ tsawˇ haˬ htiˬ ghaˬ-ahˬ poˆ luꞈ-eu meh.
Qhoeˇ ngeh, aˇ baˇ jahˇ-eu tsawˇ haˬ htiˬ ghaˬ "Aˬ suˇ ghaˬ-ahˇ poˆ luꞈ hte, aˬ mui-oˇ" lehˇ naˇ haˬ-euˬ meh.
"Awˬ, uˬ soe, aˇ baˇ jahˇ duˬ heu gaˇ-ahˇ hteˇ saˇ ghaw loe ni dawˬ chaˇ chaˇ-eu qhoeˇ nawˇ maˬ ngeuˇ loˇ."
Aˇ baˇ jahˇ-eu qhoeˇ ghaˬ gheh, "Euˬ, ngeuˇ ma, ngaˇ ma" lehˇ ehˇ qoꞈ nehˬ-euˬ meh.
"Heu gaˇ aˇ baˇ jahˇ luꞈ-eu deuˬ laꞈ qhoeˇ hteˇ saˇ yaw qaˆ qaˆ lehˇ dawˬ chaˇ chaˇ nya-eu ngaˇ htiˬ ghaˬ jawˇ-eu tehꞈ ma."
"Aˬ mui nawˇ aˬ jeˬ loˬ nya neh."
"Awˬ, htiˬ jeˬ-iˬ maˬ ngeuˇ-a. Miˬsaˇ lehˇ khuˇ-eu ngaˬ-eu oe ma zaˬ htiˬ ghaˬ ui cuiˆ naˬ bawˬ-a leˇ. Guiˬ lahˬ jahˇ neh hteˇ saˇ yaw qaˆ qaˆ-ehˇ aˬ yawꞈ-ahˇ htiˬ poˆ khuˇ nehˬ laꞈ sheˇ" lehˇ ehˇ nehˬ-euˬ meh.